Vi har efterhånden fået styr på alt det forudgående, så vi kan komme igang med udgravningen til Svømmebadet og udenfor til parkeringsområde, nedrivning af den gamle maskinlade og afsætning af sokkel til den kommende 20x30m hal.\nÅret 2021 har været fyldt med planlægning, udregninger, opmålinger, møder og endnu mere planlægning og udregning og alligevel har vi nået:\n*Sætte 1000m hegn op så den fremtidige træningsbane og fritløbsområdet nu er indhegnet.\n*Rydet godt og grundigt op i stalde og lader.\n*Fazer har deltaget i flere udstillinger i Juniorklassen desværre uden de eftertragtede Junior CERTer og er nu klar til Mellemklassen.\n*Fazer har bestået LP1 med hele 193,5 point ud af 200, som sendte ham til Vinder af LP1 i DBSK i år og satte pointrekord i LP1\n*Fazer har ligeledes bestået Rally Begynder 3 gange så han har også erhvervet sig Rally Begynder Mester-titlen (RBM).\n*Amanda har hentet 2 x bestået i Rally Begynder klassen så hendes Mester-titel ligger lige om hjørnet og lige så LP1 titlen, for hun har bestået med en stor 2. præmie midt under et Skybrud.\n*Aragon har haft det svært med energien i LP3 det meste af året, men her til vores sidste stævne, gik han igen med sin vanlig glade iver, men desværre kom der et NUL, og andre småting, så det blev ikke til nok point.\nJeg må lige starte med at juble, hele 2 kuld er der varslet, ja det ene er endda ankommet, og det næste kuld kommer til Sankt Hans, begge med Charlie som farfar.\nHer til venstre, Schweiziske Dayla Von Kopfrein fik 2. Maj 7 fine hvalpe, 3 hanner og 4 tæver, med Charlies søn fra Dailie-Kuldet, Skovlunden´s Anton.\nOg i dag er der tikket en ny herlig besked ind, om at fine Kronby´s Elejsa (herunder tv.) DK10909/2017 HD:A AD:O OCD:Fri Index 105 er scannet drægtig med Charlie og Pinjas søn Berlemo´s Achilleus DK14370/2015 HD:A AD:O OCD:Fri Index: 103.\nEllers er vi ved at være godt klar til årets store Berner-Begivenhed........Camping-Weekenden i First Camp. v. Hasmark Strand, med LP, Rally og Udstilling inkl. div. Restriktioner, Afstand, Afspritning (indvendig ;o) og udvendig, Mundbind, Corona-Pas, Podning inden trods alt det forudgående. Så håber alle er lige så engagerede, så vi alle også kommer derfra som vi kom....uden Corona. Jeg selv er dobbelt-Vacc. for 14. dage siden og PCR-podet inden ankomst. Og....nu venter vi spændt på om rygterne holder, at der åbnes op for 500 deltagerer til udendørs forenings-arrangementer.\nAragon skal kæmpe for at få sin 3. og sidste 1. præmie i hus, dertil giver jeg ham Charlies gl. Stævne-halsbånd på, som Held og Lykke eller..................kommer jeg måske dermed til at vække den store Smadremands-ånd, som Charlie var så fantastisk god til at tage med sig ind på LP og Rally banerne.......eller har Smadremands-Ånden måske endegyldigt slået sig ned..........i Skønne Amanda, for hun er da godt nok noget af en uheldig "lille" pige....Hvis noget er i stand til at vælte i en radius af 10m omkring hend, ja så får hun med garanti det til at styrte sammen om hende, men når det sker er hun over alle bjerge....så adrætheden har hun så sandelig også fået med i pakken fra farfar Charlie.\nDet er nu dejligt at have ham på små korte visit hver dag, Smadremanden-Charlie, for det har vi.......Amanda ligner Charlie helt vildt, både i udtrykket i øjnene og i "Hovsa......, nå Pyt.......Hovsa."\nÅrets LP3 på Hasmark er iøvrigt noget helt ekseptionelt, i år starter der hele 4 bernere i LP3, det bliver da MEGA fedt at se 4 skønne, dygtige bamser kæmpe sig igennem alle øvelserne.\nJeg glæder mig i hvert fald helt vildt til at se alle sammen, sikke en FED fælles-Sid vi får lavet i år.\nAmanda og unge Fazer skal selvfølgelig også forsøge sig i LP1 for første gang, begge teenagerne har slet slet ikke været med rundt til div. stimuli-træninger, som ellers er min vanlige måde at gøre dem klar på, pga. Corona, har mange ting taget længere tid, og så har vi jo også Byggeprojektet Charagon´s Hundehus, der har taget en del tid i den foreløbige planlægning.\nSe mere om Charagon´s Hundehus på denne side.\nPå Gimperi-området, har jeg også fået et par nye forme hjem,lidt Påskeagtigt, men jeg synes faktisk fint at de kan stå fremme meget længere end kun til Påske, det gør de herhjemme, se mere Gimperier her.\n11/2 Aragon Sprang jo sit kortbånd i Sep. 2020 efter en vild og aldrig-har-Aragon-da-løbet-så-stærkt tur ud over marken ved gården, sammen med unge Amanda.\nAragon har OnOff tidligere bøvlet med lidt halthed ved overbelastning, netop af ve. bagben, hvor korsbåndet d. 14. Sep. sprang helt.\nFlere dyrlæger havde ellers diagnostiserede haltheden til at være en forstrækning i baglåret, men efter denne spurt, blev han bedøvet for undersøgelsen og da han ikke selv stæmpe imod med sine gode muskler, ja så kunne dyrlægen tydeligt se at der var for meget bevægelighed i knæledet, dvs. intet korsbånd til at holde sammen på knæledet.\nHan blev genoptrænet, fik udstrækninger, blev masseret, afkølet efter træning og fik lazerbeh. og er kommet sig super fint igen.\nDa der kom lidt sne feb. 2021, skulle vi virkelig være efter Aragon, for han spæner for vildt rundt, hopper og springer rundt og vender selv i luften.\nSå han er kommet sig rigtig rigtig godt efter operationen.\nNissen har været på spil oppe i vores lille Skov, som man kan booke tid i OnLine. Se mere ved at klikke her.\nDvs. Nissen har hængt 10 sedler op med lidt nyttigt info på.\nSå mens din hund læser "avisen fra Skovbundsforlaget" ;o) ja så kan hundeføreren måske blive lidt klogere, ved at have øjnene med sig.\nAragon hygger sig også for vildt, når vi går i hallen for at træne, i dag stod den på Core/balance træning på div. PawPotch, vippebrætter og akamler i allemulige størrelser, som skulle forceres både forlæns og baglæns - Det var han ret sej til og strak også sine bagben rigtig flot ud.\nAragon har altid dgl. strukket sig x mange dette gjorde han dog ikke lige efter korsbåndsoperationen, men er heldigvis begyndt på sine bagbensstræk igen nu. Herligt\nAragon er ved at være rigtig godt på vej med sit ben, efter korsbåndsoperationen. Han havde lidt komplikationer i starten med massiv hævelse, en cikatrice der brast og det gjorde at han ikke brugte benet, så det svandt hurtigt ind til et lille kyllingelår. Men efter et par trælse uger og gode venners råd og lys-terapi-maskine, massage, Fys træninger ved dyrlægen og udstrækninger.......og alt det løse, så kunne jeg igen lade ham få lov til at lave lidt triks og simple øvelser enten "Vis de 2 små hvordan man skal holde en apport" eller lave små simple Rally øvelser - Han strålede og blev igen den gode gamle Aragon. Utroligt hvad lydighed og triks betyder for vores glade store bamser, når de har fået øje op for alt det sjove vi kan lave sammen, under træningen.\nJeg skrev "de 2 små" og det er hentydet til mors Amanda og min lille nye Fazer, nærmere bestemt Tulipános Berni Fazer, han er min nye lille Guldklump, fra Ungarn, efter Kaimon Gerheil Earth Wind And Fire og Tulipános Berni Yummi.\nHan er en sød lille dreng, mega kælen og en kæmpe charmetrold og så er han så opsat på at gøre det bedste han kan når vi er af sted til træning. så jeg takker 1000 gange for tilliden Kira Martin og Nicole Hecksher\nOg TaDaaaa så har jeg endelig fået min egen træningshal, Jep, jeg har fået min far til at rydde op i de 3 store lader som gården i Kestrup indeholder og Wupti, så blev der lige plads til hundetræning, indendørs inden vinteren starter, men gulvtæppe selvfølgelig.......og nøj hvor er hundene vilde med at være derude. Aragon skal bare have en sprække i døren på størrelse med.......nå ja....Aragon, så stryger han ind og finder feks. et vippebræt at kravle op på. Så kær er han.\nJeg kommer til at udbyde forskellige ting i hallen, såsom undervisning i Rally, LP1, LP2 og LP3, Ringtræning ved mig og jeg arbejder pt. på at få fat i en rigtig god handler til en Tema-dag i Ringtræning og ligeledes omkring Træning frem mod LP konkurrencer.\nDerud over så er jeg skrevet op til at starte på DcH´s Instruktør uddannelse i det nye år, og derfor vil mine weekender nok blive ret pressede og undervisningen derfor primært ligge på hverdagsaftner.\nDerudover har vi jo også den lille skov som vi selv plantede i ca. 2009 og som fint ligner en skov efterhånden. Den er selvfælgelig indhegnet og der er kode på lågen.\nMan booker sig ind OnLine og sikre sig at man har booket tid nok, til at hunden har forlagt både Skoven og Hallen når ens bookning er slut, således sikres det at fremmede hunde, der måske ikke bryder sig om det sociale, kan færdes i Skov og Hallen uden at skulle forholde sig til andre hunde.\nMan kan selvfølgelig også aftale med andre at samles og bruge begge dele sammen.\nSe mere om Priser og hvordan du bliver oprettet til at kunne booke dig ind i Hallen eller Skoven. Klik Her\nTitler: DKCH, SECH, NOCH, NORDCH, DKRLCH, LP1, LP2, LP3, LP3


Morfin-byen: Nogle får for meget, jeg får for lidt | Elbobladet | Ugeavisen.dk\nDu er her: Forside - Elbobladet - Ugens hund: Alba stak hovedet i en stor malerbøtte\nDu er her: Forside - Elbobladet - Morfin-byen: Nogle får for meget, jeg får for lidt\nLena Jeanet Bech har indrettet sig i den kolde udstue, fordi varmen indendørs forøger hendes smerter og ubehag. I udstuens træk sidder hun også ofte om natten med sine tanker, sine smerter og sin kat, Aslan. Foto: Peter Friis Autzen\n08. november 2018 kl. 06:07\nMens nogle skaffer sig for meget morfin fra lægen, kan andre ikke få, hvad de har brug for. Lena Bech fra Fredericia lever i et smertehelvede - men kan ikke få den medicin, hun ønsker.\nFredericia: - Jeg har ondt over det hele. Hele tiden. Det føles som om hele kroppen er forstuvet. Og min hud brænder og svier. På hænderne føles det som andengrads-forbrændinger. Min kæreste må ikke ae mig - det gør for ondt.\nLena Jeanet Bech sidder i en stor frakke og skutter sig i kulden under et halvtag, der er bygget om til en slags udestue. Her opholder hun sig meget. Varmen indenfor gøre hendes smerter værre.\n- Sommeren var et helvede, siger hun.\nSå hellere fryse i udestuens træk.\nLena føler sig ramt af problemet med morfin på det fredericianske narkomarked og af sundhedsmyndighedernes strammere syn på vanedannende, smertestillende medicin.\n- I de sidste tre uger har jeg ikke fået noget mod mine smerter. Kun Panodil og Ipren. Dem tager jeg rigtig mange af, siger hun og jager katten Aslan væk fra stakken af papirer på bordet.\n- Myndighederne er bange for at udlevere smertestillende medicin til de forkerte, fordi det er vanedannende og nogle gange ender på narkomarkedet. Men det betyder, at jeg ikke kan få den medicin, jeg har brug for.\nGiv mig smertestillende medicin. Jeg er fuldstændig ligeglad med, hvor giftigt det er. Jeg tager ansvaret.\nLena Jeanet Bech, smertepatient og førtidspensionist\nIfølge Lena Jeanet Bech begyndte problemerne for syv år siden, hvor hun vrikkede om og forstuvede en ankel.- Jeg har altid haft løse led og lagde ikke så meget i, at jeg forstuvede anklen. Men smerterne blev ved og bredte sig op ad benet. Efter år fik jeg ondt over det hele og blev meget træt, siger hun.\nUndersøgelser pegede i flere retninger. Blandt andet blev hun testet positiv for Borrelia, og siden blev der fundet begyndende sklerose på hendes hjernestamme.\nI dag lever hun med, hvad hun beskriver som ubærlige smerter i hele kroppen.\n- Men jeg er landet mellem 27 stole: Reglerne for smertestillende medicin er strammet på grund af afhængighed og misbrug - og dét gør, at jeg ikke kan få den medicin, jeg har brug for, siger hun.\nElboBladet har set dele af Lenas sundhedspapirer. ElboBladet har i den seneste tid haft fokus på udfordringer med morfin på Fredericias narkomarked. Artiklerne kan genlæses på elbobladet.dk.\nAt gøre en ende på det\nLena er 47 år og førtidspensionist. Hun har en hel stak papirer om sit sygdomsforløb. Hun håber, at papirerne en dag kan hjælpe hende til et liv uden de stærke smerter, hun lever med i dag.\nFlere gange under snakken med ElboBladet må hun tørre sine øjne eller holde en pause, mens underlæben sitrer. Ind imellem kommer gråden frem.\n- Som det er nu, har jeg tre muligheder: Enten bliver jeg kriminel og køber smertestillende midler illegalt. Eller også spiser jeg håndkøbsmidler i massevis og lever som en smerte-grøntsag. Eller også vælger jeg, at jeg ikke skal dø langsomt, siger hun og trækker vejret dybt for ikke at græde.\n- Jeg har mange diskussioner med mig selv om det hver nat. Jeg kan ikke holde til det her ret længe.\nKlar til at tage ansvaret\nLena har skiftet læge et par gange i forsøget på at finde en, der vil ordinere hende smertestillende medicin i de mængder, hun fik indtil for nylig. Men forgæves.\n- Jeg tog en kold tyrker for tre uger siden og havde kun to nætter med abstinenser. Det er ret billigt sluppet. Siden har jeg forsøgt mange ting. Jeg har en hel liste. Jeg er blevet henvist til den nærmeste smerteklinik, men dér er ventetid. Og jeg kan ikke selv komme frem og tilbage til en klinik længere væk, siger hun.\nLena er frustreret og vred. Med sit hoved forstår hun godt, at lægernes og myndighedernes afvisende holdning til at give hende morfin eller lignende er et forsøg på at hjælpe hende. At den medicin, hun efterlyser, er farlig.\n- Men jeg tager ansvaret. Tusind procent. Jeg kan ikke leve sådan her. Jeg vil skide på, hvor giftig medicinen er. Jeg vil hellere brænde klart i kort tid end sidde her og sige farvel til den sidste skygge af et liv, siger hun og tilføjer, at hun ikke regner med at blive en gammel dame.\n- At blive 90 på denne her måde ville være en ond joke fra skæbnens side.\nLena har i flere omgange kontaktet sundhedsmyndighederne, men foreløbig uden at opnå den smertelindring, hun drømmer om.\nÅrets hund: Nu skal jeg ud at blære mig